**NAVODILO ZA DELO**

**Četrtek, 9. 4. 2020**

**SLJ – 2 uri**

DOMAČE BRANJE - Vsi ste dobili »knjigo« Bine Štampe Žmavc ŽIVA HIŠA. Zbirko pesmi pozorno preberite, lahko tudi večkrat. Dobili pa ste tudi določene naloge.

Naloge rešujte s premislekom, ne hitite. Ob četrtkih ne boste dobili drugih nalog za slovenščino, kot da umirjeno, natančno rešujete dane naloge. Potrudite se. Domače branje bom ocenila. Treba ga je opraviti do **4. MAJA.**

Časa imate dovolj. Datum si nekam zapišite, da ne boste pozabili.

**ŠPO:** Lepo vreme kar vabi v naravo. Pojdi na vrt, travnik in pomagaj mamici, atiju pri domačih opravilih. Vmes pa naredi kakšno vajo za sproščanje, da te naslednji dan ne bo vse bolelo.

**NIT:** RAZLIČNI KRAJI, RAZLIČNI OKUSI

V učbeniku na *strani 69 preberi* vsebino zapisa Različni kraji, različni okusi.

V zvezek napiši zgornji naslov in datum.

Prepiši vprašanja in nanje odgovori.

*Zakaj lahko danes uživamo hrano iz vseh delov sveta?*

*Naštej vsaj sedem slovenskih jedi?*

*Katere jedi so pogosto na jedilniku ljudi, ki živijo v obmorskih krajih?*

*Česa veliko pojedo Kitajci in Japonci? Zakaj?*

MAT: Pa nadaljujmo z včerajšnjo snovjo. Lahko si še enkrat ogledate na včerajšnji povezavi Merjenje prostornine.

V zvezek napišite Merimo prostornino ter datum. Kar imate obarvano, prepišite v zvezek, kar je v oklepaju pa ne.

Spoznali ste tudi manjši merski enoti centiliter in mililiter.

1 centiliter – 1 cl 1 dl = 10 cl = 100 ml 1 l = 1000 ml

1 mililiter - 1 ml 1 cl = 10 ml

2 dl = 20 cl l = 5 dl (10 : 2)

5 dl 4 cl = 54 cl hl = 20 l (100 : 5)

5 dl = 500 ml 7 hl + 45 l = 700 l + 45 l = 745 l

8 dl 7 ml = 807 cl 9 l – 8 dl = 90 dl – 8 dl = 82 dl

hl, l, dl, cl, ml

Mama je iz trgovine prinesla 6 steklenic vode po 1 l in 5 pločevink čaja po 3 dl. Koliko pijače je prinesla?

(Če imate v nalogah različne merske enote, vedno spremenite v najmanjšo enoto, ki je dana, da potem lahko računate.)

Račun: 6 · 1 l = 6 l = 60 dl 5 · 3 dl = 15 dl

60 dl + 15 dl = 75 dl = 7 l 5 dl (Lahko spremeniš naprej, ni pa nujno.)

Odgovor: Prinesla je 75 dl pijače.

Rešite naloge v DZ stran 85 (2. po želji) in 86. Pravilnost rezultatov preverite z rešitvami.

**GUM:** Danes se boste naučili zapeti pesem Prišla bo pomlad. Besedilo pesmi je priloženo. Zapeti se jo naučite s klikom na povezavo.

PRIŠLA BO POMLAD   
  
Prišla bo pomlad, učakal bi jo rad,  
da bi zdrav, vesel, lepe pesmi pel.  
To me veseli, trav'ca zeleni,  
drobna ptičica pa žvrgoli.  
  
Prišla kukav'ca, moja ljubica,  
in bo kukala in prepevala.  
Kukala kuku, pevala tako,  
da bi vedno nam tak' luštno b'lo !  
  
Ptice pridejo in odidejo,  
grejo iz kraja v kraj, kakor jaz nekdaj.  
Grejo iz kraja v kraj, kakor jaz nekdaj,  
jaz pa tukaj le ostanem sam.